Môže dlhá a častá menštruácia súvisieť s UID?
Dobrý deň,mám 40 rokov a posledného pol roka ma trápi dlha a častá menštruácia. Keď ju dostanem, trvá 7 dní,potom na ďalších 7 dní skončí, a potom začne nanovo, ale často trvá ešte dlhšie než 7 dní a je dosť silná. Doktor mi povedal,že to môže byť kvoli UID. Aký je Váš nazor?Mne sa to nezdá. Ďakujem
Dobrý deň,
ďakujeme za Vašu otázku.
Keďže neuvádzate konkrétny názov vnútromaternicového telieska, neviem sa Vám k tejto skutočnosti s určitosťou vyjadriť. Všeobecne vaginálne krvácanie vrátane špinenia a nepravidelnosť v krvácaní patria medzi časté nežiadúce účinky vnútromaternicového telieska.
Odporúčam Vám kontaktovať opäť svojho gynekológa a o daných ťažkostiach ho upovedomiť. Ten môže vykonať potrebné vyšetrenia, aby vylúčil vážnejšie príčiny.
Prajem pekný zvyšok dňa.
S pozdravom PharmDr. Patrícia Čečková